דה לה סול

**דה לה סול** (באנגלית: **De La Soul**) הוא הרכב היפ הופ אמריקאי שהוקם ב-1988 באזור אמיטיוויל בלונג איילנד, ניו יורק.

## היסטוריה
פוסדנוס, טרוגוי ומאסאו הקימו את ההרכב בתיכון ומשכו את תשומת ליבו של המפיק פרינס פול מחברת התקליטים טומי בוי רקורדס, עם קלטת דמו של השיר "Plug Tunin'". השלישייה הוחתמו בחברה והשיר יצא ב-1988 כסינגל המוביל מתוך אלבום הבכורה שלהם. במרץ 1989, ההרכב הוציא את האלבום, שנקרא **'. האלבום זכה להצלחה ביקורתית ומסחרית ודורג בפרסומים שונים כאחד מאלבומי ההיפ הופ הטובים ביותר בכל הזמנים.

ב-1991 יצא אלבומם השני, ''De La Soul Is Dead''. אף על פי שקיבל ביקורות מעורבות ולא נמכר כמו אלבומם הקודם, בסופו של דבר, הוגדר כקלאסיקה על ידי המבקרים והיה לאחד מהאלבומים הראשונים שזכה לדירוג חמישה כוכבים במגזין ההיפ הופ [[דה סורס]]. לימים, אף דורג במקום ה-228 ברשימת "[[500 האלבומים הגדולים בכל הזמנים]]" של [[רולינג סטון]].

בשנת 1993 יצא אלבום האולפן השלישי של ההרכב, ''Buhloone Mindstate''. האלבום זכה לביקורות חיוביות, אך היה לכישלון המסחרי הגדול ביותר של ההרכב בצאתו. מגזינים שונים, בהם [[רולינג סטון]], דירגו את האלבום כאחד מאלבומי ההיפ הופ הטובים בכל הזמנים. ב-1994, יצאו 500 עותקים של [[מיני-אלבום]] שיווקי בשם ''Clear Lake Audiotorium'' על גבי [[תקליט ויניל]] ו[[תקליטור]] שקוף. המיני-אלבום בן 6 הרצועות הכיל גרסות ערוכות של רצועות מ-''Buhloone Mindstate'', אך כלל גם רצועות נוספות ובהן שיתופי פעולה עם אמנים שונים, ובהם ההרכב [[א טרייב קולד קווסט]].

בשנת 1996 הוציאו את האלבום ''Stakes Is High'', שהיה לראשון שלהם שלא הפיק פרינס פול, עם קרדיט הפקה כולל שניתן לשלישייה בלבד. אף על פי שכשל מסחרית, זכה האלבום לשבחים ביקורתיים. מתוך האלבום הצליח השיר "Itzsoweezeee (Hot)", שהצליח להיכנס ל[[מצעדי הבילבורד]]. הסינגל "" מתוך האלבום הצליח להיכנס למקום ה-52 ב[[מצעד הסינגלים הבריטי]].

ב-2000, החל ההרכב להוציא טרילוגיית אלבומים בשם "Art Official Intelligence" (בראשי תיבות: AOI). כל שלושת האלבומים נועדו לצאת תוך שנה, החל עם צאתו של ''Art Official Intelligence: Mosaic Thump''. אחריו הגיע ''AOI: Bionix'' בסוף 2001, אך האלבום השלישי והאחרון בסדרה מעולם לא יצא לאור. ההרכב התקשה לסיים את החלק האחרון בסדרה מסיבות רבות, כשאחת מהן הייתה מאבק מתמשך עם חברת [[טומי בוי רקורדס]], שהוציאה את אלבומיו מאז הופעת הבכורה שלו.

ב-2004 הוציא ההרכב אלבום בשם ''The Grind Date'' באמצעות חברת Sactuary/BMG Records, מכיוון שההסכם בין טומי בוי ו[[וורנר רקורדס|האחים וורנר רקורדס]] נסגר והחוזה של ההרכב נמכר לחברות [[וורנר מיוזיק גרופ]] האחרות. ההרכב חשב שהחוזה שלו ייקלט על ידי [[אלקטרה רקורדס]], אך היא החליטה לעזוב את וורנר מיוזיק גרופ לחלוטין. האלבום זכה לשבחים והתקבל על ידי המעריצים באופן חיובי. ה[[סינגל מוביל|סינגל המוביל]] מתוכו, "Shopping Bags (She Got from You)" לא הצליח במיוחד והוביל לכישלון מסחרי של האלבום. ב-2005 שיתף ההרכב פעולה עם [[גורילז]] ב[[להיט]] "[[Feel Good Inc.]]", שזיכה את ההרכב ב[[פרס גראמי]] הראשון שלהם, בקטגוריית "שיתוף הפעולה הווקאלי הטוב ביותר בפופ".

במרץ 2015, דה לה סול יצרו [[Kickstarter]] כדי לסייע במימון האלבום הקרוב שלהם. האלבום שהתקבל, ''And the Anonymous Nobody...'', יצא באוגוסט 2016. האלבום היה מועמד בטקס [[פרס גראמי|פרסי גראמי]] ה-59 לקטגוריית "[[פרס גראמי לאלבום הראפ הטוב ביותר|אלבום הראפ הטוב ביותר]]".

== מחלוקת הקטלוג ==
הקטלוג המוזיקלי של דה לה סול לא יצא ב[[שירות הזרמת מוזיקה|שירותי הסטרימינג]] או ב[[הורדת מוזיקה|חנויות המוזיקה הדיגיטליות]] עד 2023. עד 2017, הוא היה בבעלות [[וורנר רקורדס]], שלפי פוסדנוס, לא רצו לאשר [[דגימה (מוזיקה)|דגימות]] ולנהל משא ומתן מחדש על חוזים. הדגימות ששימשו במוזיקה של דה לה סול אושרו רק להפצה באופן פיזי; נוסח החוזים שלהם אינו מעורפל מספיק כדי לאפשר להם להפיץ את המוזיקה בטכנולוגיות דיגיטליות.

ב-2017 נרכש הקטלוג על ידי טומי בוי רקורדס. בפברואר 2019, דה לה סול הודיעו כי הקטלוג שלהם יהיה זמין בקרוב בשירותים דיגיטליים. עם זאת, מכיוון שהם לא היו מרוצים מההסכם, לפיו היו אמורים לקבל 10% מההכנסות, ואת השאר היו אמורים לקבל טומי בוי רקורדס, היציאה נדחתה עד למשא ומתן נוסף. אמני היפ הופ, ובהם [[נאז]], [[פיט רוק]] ו[[קווסטלאב]], קראו להחרים את טומי בוי רקורדס. באוגוסט, דה לה סול הודיעו כי לא הצליחו ליישב את המחלוקת עם טומי בוי רקורדס ומיצו את המשא ומתן. בפברואר 2020, פוסדנוס אמר שטומי בוי "בערך חזרה לשולחן, אנחנו מחפשים איך להתחיל את זה". באפריל, ראש רוסטרום רקורדס בנג'י גרינברג אמר שהוא מנסה לקנות את טומי בוי רקורדס, על מנת להחזיר את הקלטות המאסטר לדה לה סול.

ב-4 ביוני 2021, חברת המוזיקה Reservoir Media רכשה את טומי בוי תמורת 100 מיליון דולר. החברה הצהירה כי היא עובדת עם דה לה סול כדי להביא את הקטלוג שלה למדיה הדיגיטלית. חודשיים לאחר מכן, ב-8 באוגוסט, המוזיקאי [[טאליב קוולי]] חשף כי ההרכב קיבל בעלות על המוזיקה שלו.

ב-3 בינואר 2023, הוכרז כי ששת האלבומים הראשונים של השלישייה יפורסמו ב[[שירות הזרמת מוזיקה|שירותי הזרמת המוזיקה]] ב-3 במרץ 2023, יום השנה ה-34 ל[[אלבום הבכורה]] שלהם, **'. כל האלבומים של ההרכב נמצאים בבעלות החברה של השלישייה "A.O.I., LLC", ומורשות לצ'ריסיילס רקורדס, שבדומה לטומי בוי, גם בבעלות Reservoir Media.

## דיסקוגרפיה
### אלבומי אולפן
* 1989: **'
* 1991: ''[[De La Soul Is Dead]]''
* 1993: ''[[Buhloone Mindstate]]''
* 1996: ''[[Stakes Is High]]''
* 2000: ''[[Art Official Intelligence: Mosaic Thump]]''
* 2001: **'
* 2004: *[[The Grind Date]]*
* 2006: *[[The Impossible: Mission TV Series – Pt. 1]]*
* 2012: *[[Plug 1 & Plug 2 Present... First Serve]]*
* 2016: *[[And the Anonymous Nobody...]]*

### אלבומי הופעה
* 2004: *Live at Tramps, NYC, 1996*

### אלבומי אוסף
* 1991: *Remixes*
* 1992: *De La Remix*
* 2003: *Timeless: The Singles Collection*
* 2003: *The Best of De La Soul*
* 2004: *De La Mix Tape: Remixes, Rarities and Classics*
* 2006: *The Impossible: Mission TV Series – Pt. 1*

### מיקסטייפים
* 2006: *Hip-Hop Mixtape*
* 2009: *Are You In?: Nike+ Original Run*
* 2014: *Smell the Da.I.S.Y.*

### מיני-אלבומים
* 1994: *Clear Lake Audiotorium*
* 2004: *Days Off*
* 2016: *For Your Pain & Suffering*

## קישורים חיצוניים

* 

* 

## הערות שוליים

קטגוריה:שלישיות מוזיקליות
קטגוריה:להקות היפ הופ אמריקאיות
קטגוריה:להקות זוכות פרס גראמי